section_heading: Radnja
paragraph_text: U središtu priče je obitelj Salom. Otac Leon i majka Estera imaju pet kćeri: Blanki, Riki, Buku, Ninu i Klaru, kao i sina Isaka. Njihove životne sudbine prelamaju se kroz ratove i stradanja, ljubavi i razočaranja, sreću i tugu... Stalne selidbe i progoni sefardskih Židova kroz stoljeća sudbina je i njihovog života, pa iz rodnog Sarajeva odlaze u razne gradove tadašnje zajedničke države, kao i u mnoge druge europske i svjetske gradove. Kroz priču svog života nas vodi stara Blanki Korać listajući požutjeli dnevnik u stanu prepunom fotografija.